Cikgu Sulizi

Cikgu Sulizi (lahir Sulizi bin Che Awang; 29 Mac 1968) merupakan seorang penyanyi dikir barat.

 Latar belakang 
Cikgu Sulizi dilahirkan di Pasir Puteh, Kelantan dan dibesarkan dalam keluarga yang mempunyai bakat dalam seni hiburan. Datuknya pernah menjadi peniup serunai bersama kumpulan wayang kulit Dollah Baju Merah, manakala ayahnya pula menjadi tukang karut dalam seni dikir barat dengan gelaran Che Awang Anak Ular.

 Pendidikan 
Beliau mula mendapat pendidikan awal di SK Sepulau di Pasir Puteh pada tahun 1981, seterusnya meneruskan persekolahan pada peringkat menengah di SMK Semerak dan SMK Hamzah di Machang.

Beliau menyambung pelajarannya ke peringkat tinggi di:

 1988-1992: Universiti Kebangsaan Malaysia – Ijazah Sarjana Muda dengan kepujian dalam bidang Sains Politik
 1993-1994: Maktab Perguruan Temenggong Ibrahim, Johor Bharu – Diploma Pendidikan Jasmani Dan Kesihatan
 2011-2012: Universiti Putra Malaysia, Serdang, Selangor – Sarjana Sains dalam bidang Politik Dan Kerajaan.

 Kerjaya 
Cikgu Sulizi memulakan kerjayanya sebagai guru setiausaha sukan di SMK Kuala Besut, Besut pada tahun 1994, dan kemudiannya bertukar ke SMK Tengku Mahmud 2 pada tahun 1999, sebagai guru penolong kanan kokurikulum. Sejak 2008, beliau bertugas sebagai Pensyarah Kokurikulum di Unit Kokurikulum IPG Kampus Sultan Mizan,  Besut.

Dikir barat
Cikgu Sulizi mula menceburi dalam dikir barat sejak beliau berada di sekolah menengah pada tahun 1984. Ketika beliau berada di pengajian tinggi, beliau sempat menubuhkan dan mengetuai kumpulan dikir barat di Universiti Kebangsaan Malaysia serta di Maktab Perguruan Temenggong Ibrahim.

Beliau mendapat tunjuk ajar daripada tokoh-tokoh dikir barat yang lain, iaitu dari Jusoh Kelong dan Zainuddin Ismail dalam bidang seni dan ilmu tukang karut, manakala daripada Che Awang Anak Ular, Seman Wau Bulan, Hussin Gelang Mas dan Halim Yazid mendapat penambahan dari segi teknik asas dan penampilan watak.

Kini, beliau termasuk di antara penyanyi dikir barat yang terkenal. Antara lagunya  ialah Beruntung Jadi Anak Kelantan yang mana rentaknya berdasarkan dari lagu tradisional Jong Jong Inai. Beliau menekankan kepentingan ilmu pengetahuan dan sikap hormat-menghormati dalam menggubah lagu. Misalnya, lagu berjudul Tuntutlah Ilmu mengandungi nasihat untuk menggalakkan tabiat pembelajaran dalam kalangan murid sekolah.

 Persembahan 
 Tahun  Lokasi  Sempena  Anjuran 1995  Surakarta, Indonesia  The Asean Tradisional Media Festival  COCI-ASEAN 2004  Dataran Merdeka, Kuala Lumpur  Sambutan Hari Keluarga ANSARA  NTV7 2004  Dewan Merdeka PWTC, Kuala Lumpur  Majlis Mengenang Jasa Dato Seri Dr. Mahathir Mohamad   2005  Times Square Hotel, Bukit Bintang, Kuala Lumpur  Sambutan Hari Ulang Tahun ke-21 Yang Mulia Tuanku Amalin Aishah Putri  2006  Kota Darul Naim  Sambutan Hari Keputeraan DYMM Al Sultan Kelantan 

 Jawatan 
 Tahun  Organisasi/Pertandingan Presiden 1988-1992  Kumpulan Dikir Barat Kamsis Ungku Omar (KUDRAT KUO UKM) 1990-1992  Kelab Dikir barat (KADERA) Unit Kebudayaan UKM 2010-2012  Persatuan Dikir Barat Negeri Terengganu (PENDIKTER) Timbalan Presiden 2006  Persatuan Penerbit Karya Seni Dikir Barat Kelantan  Naib Presiden  2000-2006  Persatuan Dikir Barat Malaysia (PENDIKMA) Pengarah 1989/1990  Pertandingan Dikir Barat antara Kamsis UKM 1990/1991  Konsert Dikir Barat Tradisional Dan Moden UKM 1990/1991  Pertandingan Dikir Barat Antara Universiti/IPTA Malaysia Ahli Jawatankuasa  Persatuan Dikir Barat Kelantan (PENDIKIR) Pengkritik Tetap 2011  Program Pentas Dikir — TV RTM Ketua hakim 2009 & 2010  Pertandingan Dikir Barat IPTA MAKUM  2010 & 2012  Pertandingan Dikir Barat Peringkat Kebangsaan Anjuran RTM Hakim 1997  Pertandingan Dikir Barat Kelab Gabungan Dikir Barat Singapura dan membuat persembahan di Suntec City, Singapura 1995 & 1996  Hakim Pertandingan Dikir Barat Festival Seni Universiti Malaya Kuala Lumpur  1997  Pertandingan Dikir Barat Kelab Gabungan Singapura  1997  Pertandingan Dikir Barat Gerakan Desa Wawasan PeringkatNegeri Kelantan  1999, 2000 & 2001  Pertandingan Dikir Barat Pendidikan Pencegahan Dadah Peringkat Kebangsaan tahun  Jurulatih  1990-1993  Kelas Dikir Barat kokurikulum Unit Kebudayaan UKM 1990-1992  Kelab Dikir Barat Penjara Kajang 1990  Kelab Dikir Barat Nicom Steel, Bandar Baru Bangi, Selangor 1991-1992  Kelab Dikir Barat Sony, Bandar Baru Bangi, Selangor 1997  Kelab Dikir Barat PERKEP IPD Pasir Puteh 1995-2006  Kumpulan Dikir barat Kontinjen Negeri Terengganu ke Pertandingan Dikir Barat Pendidikan Pencegahan Dadah Peringkat Kebangsaan 2006 & 2011  Kelab Dikir Barat IKM Besut 2008-2012  Kelab Dikir Barat IPG KSM

 Pencapaian 
 Tahun  Pertandingan  Keputusan1990Pertandingan Dikir Barat Antara Kamsis UKM (sebagai Ketua Kumpulan dan Tukang Karut)1991Pertandingan Dikir Barat Antara Universiti/IPTA1991/1992Anugerah Seni Unit Kebudayaan UKM1994Pertandingan Dikir Barat Peringkat Negeri Kelantan (Tukang Karut Terbaik)1995Pertandingan Dikir Barat Peringkat kebangsaan RTM (Tukang Karut Terbaik)1996Pertandingan Dikir Barat Peringkat Kebangsaan 1996 Pertandingan Dikir Barat Rancangan Panjang Akal TV3 Anugerah Keseluruhan Rancangan Panjang Akal TV31996Anugerah Khas dari Pengarah Pendidikan Negeri Terengganu sempena Sambutan Hari Guru Peringkat Kebangsaan1997 Pertandingan Dikir Barat Peringkat Kebangsaan RTM (Tukang Karut Terbaik) 19981999200020052006Anugerah Tukang Karut Paling Popular Dari Kerajaan Negeri Kelantan

Diskografi
Album Dikir Budak U
 1992: Beruntung Jadi Anak Kelate – bersama Halim Yazid
 1993: Bohsia
 1995: Hilang Di Mata Di Hati Jange – bersama Halim Yazid
 1996: Hidup Seribu Jangkaan
 1997: Cikgu – bersama Cikgu Naim

Album Dikir
 1998: Hati-Hati Dijalanraya – bersama Cikgu Naim
 1998: Ulat Bulu – bersama Cikgu Naim
 2002: Budi

Album Nyanyian Dikir
 2000: Pencarian
 2001: Da Di Du
 2002: Epilog Cinta Demo Tak Ser Kawe Tak Sesal
 2002: Titian Perjalanan
 2003: Epilog Cinta 2 Hatiku Hancur Relai
 2004: Epilog Cinta 3 Cinta Seorang Saing
 2006: Epilog Cinta 4 Hatimu Kupegang
 2006: Tanah
 2006: Koleksi Terbaik 2000-2006
 2009: Epilog Cinta 5 Hatiku Hancur Relai 2

Album Dikir Muzik Terhebat
 2005: Vol 1 Pelabuhan Kasih 
 2007: Vol 2 Airmata Perpisahan
 2010: Vol 3 Izinkanlah Aku Pergi 
 2011: Vol 4 Rahsia Dua Hati

Lain-lain
 1995: Album Dikir Pertandingan Akhir Dikir Barat RTM
 1997: Album Dikir Asli Karut – Jerebu
 1999: Album Dikir Asli – Susah Benar Pera Anak Ramai
 2004: Album Nyanyian Dikir Akustik – Untukmu Ibu –  bersama Cikgu Naim 
 2007: Album Nostalgia Nyanyian Dikir Klasik – Jahanam Habis Keranamu



Rujukan
 "Profail Diri Sulizi Bin Che Awang (Cikgu Sulizi) dalam Seni Dikir Barat". Diarkibkan daripada yang asal pada 21 Mei 2025. Dicapai pada 21 Mei 2025.